《赋琼花时与杨成玉太守鲍栗之同知饮无双亭作》
明代·程敏政

仙姬谪堕偶成丛，江北淮南淑气通。天上有容争玉雪，人间无气著青红。

野塘逼路鱼吹絮，古庙依林鸟唤风。不尽閒花倾国恨，芜城斜日旧离宫。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。